เปิดตัวอัศวินช่วย บลิส-เทล
บลิส-เทล เปิดตัวพันธมิตรใหม่&nbsp; &#8220;ณัฐภพ ภูริเดช&#8221; เจ้าของ &#8220;สวัสดี ช้อป&#8221; ผู้ให้บริการโทรทางไกลต่างประเทศราคาถูก เข้าถือหุ้น 53 %
23 ก.ค. 2553

บลิส-เทล เปิดตัวพันธมิตรใหม่  “ณัฐภพ ภูริเดช” เจ้าของ “สวัสดี ช้อป” ผู้ให้บริการโทรทางไกลต่างประเทศราคาถูก เข้าถือหุ้น 53 % 
นางสาวเพ็ญแข เกตุแก้ว รักษาการกรรมการผู้จัดการ บริษัท บลิส-เทล ( BLISS ) เปิดเผยว่า บริษัท ได้เสนอขายหุ้นจำนวน 2,637  ล้านหุ้น คิดเป็น 52.75 % ของหุ้นที่จำหน่ายแล้วทั้งหมด เสนอขายให้กับ นายณัฐภพ ภูริเดช ประธานกรรมการและกรรมการผู้อำนวยการ บริษัท สวัสดี ช้อป ราคาเสนอขายหุ้นละ 0.04 บาท รวมเป็นเงิน 105 ล้านบาท ชำระค่าซื้อ 27 ก.ค.นี้ ซึ่งนักลงทุนรายนี้จะเข้าร่วมบริหาร และทำคำเสนอซื้อหุ้นจากนักลงทุนทั่วไป (เทนเดอร์ออฟเฟอร์ ) ต่อไป  บลิส-เทล ให้เหตุผลว่า การเลือกนักลงทุนรายนี้ เนื่องจาก มีศักยภาพด้านเงินทุน เชี่ยวชาญกิจการบริการโทรคมนาคม สามารถ ให้คำแนะนำในการวางแผนการ ดำเนินธุรกิจและโครงการต่าง ๆ ของบริษัท